**Nodiadau i’r hyfforddwr – Modiwl: Adran 2c – Plant a phobl ifanc – Trafodaeth gychwynnol ar hysbysu**

* PowerPoint ar gyfer y modiwl
* Ap Gweithdrefnau Diogelu Cymru ar ffôn neu lechen y gellir cyfeirio ato drwy gydol y modiwl
* Taflenni: Gwybodaeth i'w chynnwys mewn adroddiad a gweithgareddau senario

|  |  |  |
| --- | --- | --- |
| **Sleidiau** | **Cyfeiriadau**  | **Nodiadau**  |
| 1 | **Mae'r modiwl hwn yn dilyn ymlaen o’r modiwl:** Adran 2 – Plant a phobl ifanc – Y ddyletswydd i hysbysu**Oni nodir yn wahanol, daw'r holl wybodaeth yn uniongyrchol o:**Adran 2Y ddyletswydd i adrodd am blentyn mewn perygl o gamdriniaeth, esgeulustod a/neu niwed > **Gofyn am gyngor**Adran 2Y ddyletswydd i adrodd am blentyn mewn perygl o gamdriniaeth, esgeulustod a/neu niwed > **Casglu gwybodaeth ar gyfer gwneud adroddiad** |  |
| 2 |  |  |
| 3 | Geirfa | Y [person diogelu dynodedig](http://www.myguideapps.com/projects/wales_safeguarding_procedures/cymraeg/chi/c2/c2.p13.html) yw'r person a nodwyd yn y sefydliad:* sydd ar gael i drafod pryderon diogelu
* y dylid ymgynghori ag ef ynghylch a ddylid codi pryder diogelu gyda'r awdurdod lleol
* sydd yn rheoli unrhyw gamau uniongyrchol sy'n ofynnol i sicrhau bod yr unigolyn sydd mewn perygl yn ddiogel rhag niwed
* rhaid i bob ymarferydd wybod gyda phwy y dylent gysylltu yn eu hasiantaeth i gael cyngor ac ni ddylent oedi cyn trafod eu pryderon, waeth pa mor ddibwys y maent yn ymddangos.
 |
| 4 |  |  |
| 5 |  | **Hyfforddwr i bwysleisio:*** Ni ddylai’r angen i ofyn am gyngor fyth beri oedi cyn cymryd unrhyw gamau brys y mae angen eu cymryd i amddiffyn plentyn
* Dylai unrhyw ymarferydd sy'n betrusgar neu'n ansicr ynghylch a yw plentyn mewn perygl o niwed geisio cyngor yn hytrach nag aros am dystiolaeth bellach i gadarnhau neu wrthbrofi'r pryderon hyn
* **Rhaid** i bob ymarferydd wybod gyda phwy y dylent gysylltu yn eu hasiantaeth i gael cyngor ac ni ddylent oedi cyn trafod eu pryderon, waeth pa mor ddibwys y maent yn ymddangos.
 |
| 6 |  | **Hyfforddwr i bwysleisio:**Dylai unrhyw ymarferydd sy'n betrusgar neu'n ansicr ynghylch a yw plentyn mewn perygl o niwed geisio cyngor yn hytrach nag aros am dystiolaeth bellach i gadarnhau neu wrthbrofi'r pryderon hyn.**Cofnodi:** Ysgrifennwch y pryder ar bapur/cofnodwch ef – er enghraifft, yng nghofnod dyddiol neu gronfa ddata eich sefydliad. Os yn bosibl, cysylltwch ef ag unrhyw gofnod sydd gan eich sefydliad am y plentyn.  |
| 7 |  | Wrth geisio cyngor gan y gwasanaethau cymdeithasol, **mae'n bwysig cydnabod:*** bod y cyfrifoldeb i benderfynu a ddylid cyflwyno adroddiad ai peidio yn aros **gyda’r hysbyswr**
* nid yw ceisio cyngor **ynddo'i hun yn hysbysiad**
* **cyfrifoldeb yr hysbyswr** yw gwneud yn glir ei fod am wneud hysbysiad.
 |
| 8 |  | **Hyfforddwr i dynnu sylw:**Rhaid i unrhyw ymarferydd sydd â phryderon am blentyn gofnodi ei bryderon – p'un a gymerir camau pellach ai peidio.  |
| 9 |  |  |
| 10 |  | Atgyfeiriad i'r gwasanaethau cymdeithasol gan fod angen asesiad ar y plentyn er mwyn ystyried a oes ganddo unrhyw anghenion gofal a chefnogaeth o dan **Rhan 3 o Ddeddf Gwasanaethau Cymdeithasol a Llesiant (Cymru) 2014**. |
| 11 |  |  |
| 12 |  | Rhaid i unrhyw drafodaethau am lesiant plentyn sydd mewn perygl o gael niwed – y rhai a ddigwyddodd o fewn yr asiantaeth a'r rhai â'r gwasanaethau cymdeithasol – gael eu cofnodi'n ysgrifenedig.  |
| 13 | Gallwch fynd yn ôl i'r modiwl blaenorol ar y **Ddyletswydd i hysbysu**, sy'n cynnwys **pryderon brys**. | **Hyfforddwr:**Lle mae amser yn hanfodol, ffoniwch cyn cyflwyno adroddiad ysgrifenedig. |
| 14 | **Nodyn:** Gweler y modiwlau ar wahân:**Ffynonellau pryderon:** sut i ymdrin ym â hysbysiadau am bryderon gan bartïon eraill.**Cydsyniad:** agweddau ar gydsyniad | **Rhaid i bob hysbysiad gael ei wneud ar unwaith gan ymarferwyr i'r gwasanaethau cymdeithasol**, a/neu'r heddlu lle yr amheuir bod trosedd wedi'i chyflawni neu'n cael ei chyflawni.**Pan wneir hysbysiad dros y ffôn** i wasanaethau cymdeithasol awdurdodau lleol, rhaid i'r ymarferydd sy'n hysbysu gadarnhau'r hysbysiad **yn ysgrifenedig o fewn un diwrnod gwaith**.  |
| 15 | **Am arweiniad pellach gweler**:[Gweithio Gyda’n Gilydd i Ddiogelu Pobl: Rhannu Gwybodaeth i Ddiogelu Plant](https://gofalcymdeithasol.cymru/hyb/arweiniad-statudol)[Awgrymiadau Ymarfer: Gwneud Adroddiad:](http://www.myguideapps.com/projects/wales_safeguarding_procedures/cymraeg/chi/cp/c2p.p6.html?nocache=0.2690333395494455)[Awgrymiadau Ymarfer: Sut i Gymhwyso'r Broses Ddiogelu i Ymarfer](http://www.myguideapps.com/projects/wales_safeguarding_procedures/cymraeg/chi/cp/c1p.p3.html?nocache=0.04426640644029711) | **Hyfforddwr i bwysleisio:****Ni ddylai diffyg manylion atal rhywun rhag hysbysu am bryder diogelu.**Cofiwch y gall methu â rhannu gwybodaeth roi plentyn mewn mwy o berygl o niwed ac mae'n nodwedd gyffredin mewn adolygiadau ymarfer plant. Er y gall gwybodaeth ar ei phen ei hun ymddangos yn ddibwys, wrth ei chyfuno â gwybodaeth o ffynonellau eraill, gall ddod yn bwysig o ran diogelu'r plentyn sy’n wynebu risg. |
| 1617 | **Taflen i’w dosbarthu:** Gwybodaeth i'w chynnwys mewn adroddiad | **Rhaid i ymarferwyr ddefnyddio'r ffurflenni a ddarperir gan yr awdurdod lleol.**Dylai hysbysiad i'r gwasanaethau cymdeithasol gynnwys y wybodaeth sydd ar gael am y plentyn, ei deulu a'i amgylchiadau, gan ystyried rôl yr unigolyn a'i asiantaeth.Rhowch gymaint o fanylion a thystiolaeth benodol â phosibl. **Enghraifft** *“Mae Karl yn chwech oed ac yn dod i'r ysgol bob bore yn cwyno ei fod yn llwglyd. Mae'n bwyta'r hyn y gall ei fwyta yn yr ysgol.”* Mae'r cyfrif hwn yn darparu trosolwg cyffredinol ond nid yw'n rhoi syniad o natur a difrifoldeb y chwant am fwyd. Mae'n bwysig bod yn benodol fel yn yr enghraifft a ganlyn.*“Mae Karl yn cyrraedd yn y bore ac yn gofyn yn syth beth sydd i ginio. Mae'n dal i ddweud wrth ei athro ei fod eisiau bwyd ac nad yw wedi bwyta ers iddo gael ei ginio ysgol ddoe. Rydym wedi dod o hyd iddo yn ystod egwyl y bore yn mynd drwy focsys bwyd y plant ac yn cymryd eu byrbrydau. Amser cinio, mae nid yn unig yn bwyta ei ginio ei hun ond mae’n gofyn am fwy ac yna'n ceisio bwyta'r bwyd dros ben sydd ar blatiau'r plant eraill.”* |
| 181920 | Y broses yn dilyn hysbysiad:<https://diogelu.cymru/chi/c2/c2.p18.html> |  |
| 21 | **Taflen i’w dosbarthu:** Gweithgareddau senario | **Gweithgaredd:**Mae'r daflen hon yn darparu dau weithgaredd trafod gwahanol – gallwch ddefnyddio un ohonynt neu'r ddau.Senario 1 – yn edrych ar wneud hysbysiad Senario 2 – yn archwilio tri hysbysiad a wnaed am yr un sefyllfa 1. Rhannwch y cyfranogwyr yn grwpiau
2. Dosbarthwch senario 1 neu 2
3. Gofynnwch i bawb ddarllen y wybodaeth ar eu pen eu hunain
4. Anogwch bawb i ddefnyddio'r ap a thrafod y cwestiynau fel grŵp.
5. Gofynnwch am adborth gan bawb
 |
| 22 |  |  |